Osinalické bučiny

Osinalické bučiny je názov prírodnej pamiatky na území CHKO Kokořínsko, v južnej časti okresu Česká Lípa, na katastrálnom území Zakšín. Ide o lesnaté územie s radom pieskovcových skál, kde sa vyskytuje mnoho druhov chránených rastlín. Opis V západnej časti Kokořínska pri ceste medzi Mělníkom a Dubou aj Českou Lípou je zalesnená oblasť s mnohými chránenými územiami, prameniskami potokov Liběchovka a Pšovka, pieskovcovitými útvarmi. Medzi dedinami Medonosy a Bukovec na tejto veľmi frekventovanej ceste I/9 je odbočka na východ do obce Osinalice. Po necelých 2 km je v údolí medzi kopcami Brusné (377 m n. m.) a Skaliska (376 m n. m.) v priamom susedstve cesty chránená lokalita Osinalické bučiny. Na východnej strane zasahuje do Osinalického sedla, ktoré je hranicou medzi okresmi Česká Lípa a Mělník. Tu cestu pretína zeleno značená turistická cesta od Nových Osinelíc na juhu do Dubej na severe. Cyklotrasa tadiaľ nevedie. Lokalita je mierne zvlnená, náleží svahu kopca Skaliska, je porastená nielen bukovým lesom, ale na pieskovcoch rastie rad chránených vstavačovitých, orchideových druhov rastlín, kvôli ktorým tu bola vyhlásená ochrana. Sú tu napr. vstavač purpurový, koralica lesná, kruštík rožkatý, vtáčia prilba biela. V starších stromoch tu žijú holuby plúžiky. Vyhlásenie pamiatky Prírodná pamiatka tu bola vyhlásená 19. novembra 2002 (platnosť vyhl. nadobudla 24. decembra 2002) na rozlohe 7,51 ha, v nadmorskej výške 250 až 342 m. Lokalita je v starostlivosti správy CHKO Kokořínsko, odborné pracovisko AOPK (Agentúra ochrany prírody a krajiny) pod kódom 2191. Referencie Iné projekty Commons ponúka multimediálne súbory na tému Osinalické bučiny Externé odkazy Web AOPK - Správy Kokořínsko – Máchův kraj Archivované 2016-07-04 na Wayback Machine Web BioLib Vyhlašovací dokumentácie Zdroj Tento článok je čiastočný alebo úplný preklad článku Osinalické bučiny na českej Wikipédii.